Marrëdhëniet SHBA - Shqipëri, e sotmja dhe e ardhmja në vlerësimet e studiuesve
Studiuesit shprehën shqetësim se diaspora shqiptare në SHBA nuk përfshihet në jetën e Shqipërisë, edhe pse është e shkolluar, e pasuruar dhe e angazhuar të përfshihet në mbarëvajtjen e punëve në atdhe.
Në Tiranë, Instituti për Studime Ndërkombëtare bashkoi sot diplomatë, historianë dhe ligjvënës në një konferencë mbi 100 vjetorin e marrëdhënieve diplomatike mes SHBA-ve dhe Shqipërisë. Ata shqyrtuan periudha të ndryshme historike në marrëdhëniet shqiptaro - amerikane, duke theksuar se të dy palët besojnë tek liria dhe vlerat e demokracisë, ndaj bashkëpunimi i ngushtë mes dy vendeve është dhe do të vazhdojë në të ardhmen. Kryetarja e Kuvendit, Lindita Nikolla, theksoi se SHBA u bënë garantë të pavarësisë dhe shtetformimit për Shqipërinë dhe për Kosovën. Ajo tha se me mbështetjen e SHBA, Shqipëria përmbysi regjimin komunist, po ndërton demokracinë dhe po kryejnë reformat integruese euro-atlantike. - thotë zonja Nikolla. Ambasadorja amerikane në Shqipëri, Yuri Kim, tha se SHBA gjithnjë e kanë mbështetur popullin shqiptar, duke nisur nga Konferenca e Paqes me presidentin Wilson e deri sot. , thotë ambasadorja Kim. Ndërsa ish gazetari i Zërit të Amerikës, Ilir Ikonomi, foli për Faik Konicën, ambasadorin e parë të Shqipërisë në SHBA, Faik Konica, për të cilin ka botuar një libër, ku e quan atë një shembull për diasporën e sotme shqiptare, që të marrë pjesë në jetën e Shqipërisë. , thotë zoti Ikonomi. Diplomati i parë amerikan në Shqipëri pas rrëzimit të diktaturës, Christ Hill, aktualisht ambasador i SHBA-ve në Serbi, kujtoi përmes një video mesazhi, se si ambasada amerikane në Shqipëri nisi veprimtarinë në dy dhoma të Hotel Dajtit, në pranverën e 1991, ndërkohë që po përgatiteshin zgjedhjet e para shumëpartiake në pranverën e vitit 1991. Miratimi i përhershëm u bë në shtator 1991 dhe ambasada u vendos plotësisht në selinë e saj në mars 1992. kujtoi ambasadori Hill. SHBA dhe Shqipëria kanë ndërtuar një partneritet të gjerë në NATO, OKB dhe bashkëpunojnë kundër terrorizmit, dhunuesve të demokracisë dhe agresorëve të vendeve sovrane, pohuan studiuesit. , thotë Albert Rakipi, drejtues i Institutit për Studime Ndërkombëtare. Studiuesit theksuan me shqetësim se diaspora shqiptare në SHBA nuk përfshihet në jetën e Shqipërisë, edhe pse është e shkolluar, e pasuruar dhe e angazhuar të përfshihet në mbarëvajtjen e punëve në atdhe. , thotë historiani Elidor Mëhilli. Studiuesit pohuan se këtë vit festohet 100 vjetori i nisjes së marrëdhënieve shqiptaro-amerikane, dhe jo 100 vjet marrëdhënieve diplomatike, sepse për 45 vjet të dy vendet nuk kishin asnjë marrëdhënie mes tyre, për shkak të vetizolimit të Shqipërisë komuniste. Kjo mbetet një fushë e gjerë studimesh, pohuan ata, se si ndodhi, që pas një propagande aq të madhe anti-amerikane përsëri shqiptarët e përqafuan aleancën me SHBA si straegjike dhe besimplote.